**СТАНОВИЩЕ**

**за осъществен контрол**

по чл. 232 от ЗОП

за съответствие с изискванията на ЗОП на проектите на документи по чл. 232, ал. 3, т. 1 ЗОП (І етап)

за съответствие с изискванията на ЗОП на документите по чл. 232, ал. 3, т. 2 ЗОП (ІІ етап)

**РАЗДЕЛ І**

**Процедура**

|  |  |
| --- | --- |
| Към КСИ № | КСИ-127/2020 г. |
| ИН на регистрационната форма от ССИ: | 20200518-00080-0021 |
| Възложител: | **Министерство на здравеопазването (Централен орган за покупки в сектор „Здравеопазване“)** |
| Вид на възложителя: | публичен (чл. 5, ал. 2, т. 1-17 и ал. 3 ЗОП)  секторен (чл. 5, ал. 4,т. 1-3 ЗОП) |
| Вид на процедурата | Открита |
| Процедурата е „ускорена“: | Да  Не |
| Обект на поръчката: | Строителство  Доставки  Услуги  Услуги по Приложение № 2 |
| Предмет на поръчката: | Лекарствени продукти от анатомо-терапевтична група N "Нервна система", анатомо-терапевтична група R "Дихателна система", анатомо-терапевтична група P "Антипаразитни продукти, инсектициди и репеленти", анатомо-терапевтична група S "Сензорни органи", анатомо-терапевтична група V "Разни" |
| Обособени позиции: | Да Брой: 2  Не |
| Професионална/и област/и, в която/които попада предметът на възлаганата поръчка (според възложителя): | 49. Фармация |
| Срок за изпълнение: | 31.12.2021 г. |
| Прогнозна стойност на поръчката в лв. без ДДС: | 53 290 902.76 |
| Финансиране: | Изцяло от националния бюджет  Изцяло или частично със средства от ЕС  Друго: |
| Критерий за възлагане на поръчката: | Най-ниска цена  Ниво на разходите  Оптимално съотношение качество/цена |
| *Коментари и други бележки:*  1.Процедурата е за сключване на рамкови споразумения с десет участника.  2. Критерият за възлагане по обособена позиция № 2 е „най-ниска цена“. По обособена позиция № 1 е отбелязано, че цената не е единственият критерий за възлагане и всички критерии са посочени само в документацията на обществената поръчка, от което не става ясно дали критерият за възлагане по обособената позиция е „най-ниска цена“ или „оптимално съотношение качество/цена“. | |

**РАЗДЕЛ ІІ**

**Проверени документи**

|  |  |
| --- | --- |
| Проверката обхваща следните документи:   1. Проекта на решение за откриване на процедурата; 2. Проекта на обявление, с което се оповестява откриването на процедурата; 3. Проекта на техническа спецификация. | |
| Всички документи, подлежащи на контрол, са получени в АОП | Да  Не |
| Всички документи, подлежащи на контрол, са изпратени по предвидения ред | Да  Не |
| Проверката на проектите на техническата спецификация и методиката за оценка *(когато е приложимо)* е извършена от външен/ни експерт/и по чл. 232а ЗОП | Да  Не |
| *Коментари и други бележки:*  В списъка по чл. 232а, ал. 2 ЗОП няма включени външни експерти в областта, определена от възложителя като съответстваща на предмета на поръчката - 49. „Фармация“. В тази връзка, проверката на проекта на техническа спецификация е извършена от експерти на АОП и обхваща съответствието на документа с изискванията на ЗОП (вж. чл. 18, т. 4 от Наредбата за външните експерти при предварителен контрол на обществени поръчки). | | |

**РАЗДЕЛ ІІІ**

**Резултати от проверката на АОП**

**Проект на обявление за обществена поръчка**

|  |
| --- |
| **Описание** |
| *Констатации и препоръки:*  В поле ІІ.2.5) по обособена позиция № 1 е отбелязано, че цената не е единственият критерий за възлагане и всички критерии са посочени само в документацията на обществената поръчка. Не става ясно кои са всички предвидени критерии за оценка, доколкото възложителят не е представил за проверка други документи, освен проект на техническа спецификация. Препоръчваме елементите на оценката да се посочат в обявлението (вж. чл. 70, ал. 6 ЗОП). |

|  |
| --- |
| **Годност (правоспособност) за упражняване на професионална дейност** |
| *Констатации и препоръки:*  В поле ІІІ.1.1) неправилно е посочено, че съответствието с критериите за подбор се декларира с попълване на част IV, буква „Г“ от еЕЕДОП. Съответствието с условията следва да се декларира от участниците в част IV, раздел ,,А“ на еЕЕДОП. Препоръчваме корекция. |

|  |
| --- |
| **Описание на процедурата** |
| *Констатации и препоръки:*  В поле IV.1.1) са изложени обстоятелства, според които се налага спешно възлагане на обществената поръчка, респ. прилагане на чл. 74, ал. 4 ЗОП. Такава информация се съдържа и в поле V.1) на решението. Според възложителя, спирането на сроковете, свързани с провеждането на обществени поръчки, съгласно Закона за мерките и действията по време на извънредното положение (ЗМДВИП) е довело до невъзможност за обявяване на процедурата на по-ранен етап. В мотивите не се изяснява какви са наличностите и защо процедурата не е открита непосредствено след 17.04.2020 г., когато с влизане в сила на § 13, ал. 1 от Заключителните разпоредби на Закон за изменение и допълнение на Закона за мерките и действията по време на извънредното положение (обн. ДВ бр. 34, от 09.04.2020 г.), засегнатите срокове са възобновени (вж. и чл. 121, ал. 5 ППЗОП). Препоръчваме допълване. Прилагането на чл. 74, ал. 4 ЗОП следва да произтича от актуални обстоятелства, които не позволяват да се спази срока по чл. 74, ал. 1 ЗОП. |

**РАЗДЕЛ IV**

**Допълнителна информация**

|  |
| --- |
| 1. Становището касае съответствието на представените в АОП проекти на документи с изискванията на ЗОП. Преценката за съответствие с други нормативни актове е извън правомощията на Агенцията и следва да се направи от възложителя.  2. При осъществяване на първия етап на контрола е съобразен редът за възлагане на обществени поръчки до възникване на задължението за използване на централизираната електронна платформа по чл. 39а, ал. 1 ЗОП (вж. § 131, ал. 1 от ПЗР на ЗИДЗОП (обн. – ДВ, бр. 86 от 2018 г., изм. и доп. – ДВ, бр. 102 от 2019 г.), ПМС № 332/13.12.2019 г. и § 12 от Закона за мерките и действията по време на извънредното положение, обявено с решение на Народното събрание от 13 март 2020 г. (обн. – ДВ, бр. 28 от 2020 г.).  3. На Портала за обществени поръчки, в Тематична област – „Образци и списъци“, са публикувани одобрени стандартизирани проекти на договори и стандартизирани клаузи на договори. Възложителят е длъжен да ги прилага, освен когато естеството на поръчката не позволява това (вж. чл. 231, ал. 4 и ал. 5 ЗОП). Неприлагането на стандартизираните изисквания и документите се мотивира писмено в досието на обществената поръчка. |

**ГЛАВЕН СЕКРЕТАР: Подпис (не се чете)**

**МИХАИЛ МИХАЙЛОВ**  
  **Вярно с оригинала**